**A MAGYAR SAKK SZÖVETSÉG**

**Ellenőrző Testületének beszámolója**

**2022. május 21.**

Készítette: MSSZ Ellenőrző Testülete

Hetényi Márk

Ellenőrző Testület Elnöke

Menczer Tamás

Ellenőrző Testület Tagja

Bartha-Rúzsa Zsolt

Ellenőrző Testület Tagja

Az MSSZ Ellenőrző Testülete a 2021. évben az MSSZ Alapszabálya szerint és az Ellenőrző Testület Ügyrendje alapján végezte munkáját. Az Ellenőrző Testület rendszeres kapcsolatot tart az MSSZ Elnökségével és az MSSZ Főtitkárával, képviselője meghívottként rendszeresen részt vett az MSSZ Elnökségi Ülésein.

1. Az Ellenőrző Testület rögzíti, hogy a beszámoló alapját az Ellenőrző Testület 2022. május 19.. napján megtartott üléséről készült jegyzőkönyvek, a Szövetség 2021. évre vonatkozó főkönyvi kivonata, független könyvvizsgálói jelentése, kiegészítő melléklete, egyszerűsített éves beszámoló mérlege és eredménykimutatása, közhasznúsági mellékletei, valamint a teljességi nyilatkozat képezik.
2. Az Ellenőrző Testület Elnöke 2022. május 16. napján meghallgatta a független könyvvizsgáló jelentésének előadását a 2021-as év gazdálkodásával kapcsolatban.
3. A Magyar Sakk Szövetség 2021. évre vonatkozó beszámolójának és mérlegének áttekintése:
   1. Az elkészült mérleg szerint az eszközök és források értéke 2021. december 31.-én 65.619.000 forint, az adózott eredmény 248.000 nyereség.
   2. A 2021. évben a közhasznú (alap) tevékenyég eredménye 30.000 forint vesztesség, a vállalkozási tevékenység eredménye 278.000 nyereség.
   3. Összesítve az MSSZ gazdálkodása 248.000. forint pozitív eredménnyel zárta az évet, amely a 2020. évben tapasztalt 2.177.000. forint negatív eredményhez képest szintén javulás és továbbra is prudenciális gazdálkodásra utal.
   4. Az Ellenőrző Testület továbbra is aggasztónak találja, hogy a támogatások jelentős részét a Magyar Állam által nyújtott támogatások teszik ki, így az állami támogatások esetleges megszűnése esetén a Magyar Sakk Szövetség léte veszélybe kerül. Az Ellenőrző Testület az MSSZ működésével összefüggésben továbbra is javasolja az üzleti és szponzorációs bevételek növelését, amelyet a Sakk Olimpiával kombinálva növelni lehet.
   5. Az Ellenőrző Testület megállapítja, hogy az MSSZ által készített közhasznúsági jelentés tartalma megfelel az Alapszabály 22. §-ában foglalt feltételeknek.
4. Stratégiai, operációs, megfelelőségi és egyéb megállapítások:
   1. Az Ellenőrző Testület az elszámolások tekintetében örömmel vette, hogy a nehezebb, pandémia terhelt időszakban is sikerült a fegyelmet növelni és evvel tisztább helyzet alakult ki a 2021-es év végére.
   2. További pozitívumként értékeli az Ellenőrző Testület azt, hogy a 2021.-es év végére sikerült 27.500.000 forint céltartalékot képezni az esetleges kötelezettségekre vonatkozóan.

**Az Ellenőrző Testület 3 egyhangú igen szavazattal elfogadta a pénzügyi beszámolót, a könyvvizsgálói jelentést és a szakmai beszámolót.**

**Az Ellenőrző Testület által történt tárgyévi éves mérleg felülvizsgálata és a tárgyévi pénz és vagyongazdálkodás vizsgálata nem jelenti ezek számviteli értelemben vett teljességének és hibamentességének megállapítását tekintettel arra, hogy annak megállapítása a könyvvizsgáló kötelezettsége.**

Az Ellenőrző Testület saját, 2021.. évre vonatkozó beszámolójának elfogadására elektronikus szavazási módszerrel 2022. május 19.-én került sor, és ezt követően került sor a Magyar Sakk Szövetség vezetőségének rendelkezésére bocsátásra.